1389 


01000862304020002 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 

23 Απριλίου 2002 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 100 

Τροποποίηση του Προεδρικού Διατάγματος 293/1999 
«Οργανισμός του Υπουργείου Μεταφορών και Επικοι¬ 
νωνιών» (Α/263). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) Του άρθρου 20 του Ν. 2503/1997 «Διοίκηση, οργάνω¬ 
ση, στελέχωση της περιφέρειας, ρύθμιση θεμάτων για 
τηντσπική αυτοδισίκηση και άλλες διατάξεις» (107 Α'). 

β) Του άρθρου 29Α'του Ν. 1558/1985 (37 Α'), όπως αυ¬ 
τό προσετέθη με το άρθρο 27 του Ν. 2081/1992 (154 Α') 
και αντικαταστάθηκε από το άρθρο 1 παρ. 2α του Ν. 
2469/1997 (38 Α'). 

γ) Του άρθρου 40 του Ν. 2963/2001 «Οργάνωση και λει¬ 
τουργία των δημόσιων επιβατικών μεταφσρών με λεωφο¬ 
ρεία, τεχνικός έλεγχος οχημάτων και ασφάλεια χερσαίων 
μεταφορών και άλλες διατάξεις» (268 Α'). 

2. Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Απσκέντρωσης, 
αριθμ. ΔΙΔΚ/Φ1/2/22875/31-10-01 «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (1480 Β'). 

3. Την αριθμ. 1100383/1330/Α0006/31-10-01 Απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτωντων Υφυπουργών Οικονομικών», 
(1485 Β'). 

4. Το γεγονός ότι από τις διατάξεις του παρόντος Π.Δ. 
δεν προκαλείται πρόσθετη δαπάνη σε βάρσς του Κρατι¬ 
κού Προϋπολογισμού. 

5. Την 184/2002 γνωμοδότηση τσυ Συμβσυλίου της Επι- 
κρατείας μετά από πρόταση του Υπουργού Μεταφορών 
και Επικοινωνιών και των Υφυπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών, αποφασίζουμε: 

Άρθρο 1 

1. Η παρ. 2 του άρθρου 7 του Π.Δ. 293/1999 αντικαθί¬ 
σταται ως ακολούθως: 

«2.Συγκρότηση 

Η Γ ενική Διεύθυνση συγκρστείται από τις ακόλουθες 
οργανικές μονάδες. 


α. Διεύθυνση Εμπορευματικών Μεταφορών, 
β. Διεύθυνση Επιβατικών Μεταφορών, 
γ. Διεύθυνση Τεχνολογίας Οχημάτων, 
δ. Διεύθυνση Οδικής Ασφάλειας και Περιβάλλοντος, 
ε. Διεύθυνση Ασφάλειας Χερσαίων Μεταφορών. 
στ.Τμήμα Διεθνών Σχέσεων Τσμέα Μεταφορών.» 

2. Το άρθρο 11 παρ. 2 (α) του Π.Δ. 293/1999 αντικαθί¬ 
σταται ως ακσλσύθως: 

«2. Οι αρμοδιότητες κάθε Τμήματος έχουν ως εξής : 
α) ΤΜΗΜΑ ΤΕΧΝΙΚΟΥ ΕΛΕΓΧΟΥ ΟΧΗΜΑΤΩΝ 

- Η προαγωγή της ασφάλειας στις οδικές μεταφορές και 
η ελαχιστοποίηση της επιβάρυνσης του περιβάλλοντος 
που προέρχεται από τις οδικές μεταφορές. 

- Η προαγωγή ενός αποτελεσματικού συστήματος υπη¬ 
ρεσιών τεχνικού ελέγχου αυτοκινήτων οχημάτων, περι- 
λαμβανομένων και των οχημάτων ειδικών κατηγοριών, 
σύμφωνα με σύγχρονα πρότυπα και μεθόδους τεχνικού 
ελέγχου με τακτικούς και έκτακτους ελέγχους από αρμό¬ 
διους φορείς. 

- Η αποτελεσματική και με διαφάνεια άσκηση της σχετι¬ 
κής ρυθμιστικής αρμοδιότητας του κράτους και ειδικότε¬ 
ρα : 

- Η τεκμηρίωση και παρακολσύθηση των εξελίξεων στον 
τομέα του τεχνικού ελέγχου οχημάτων στο ελληνικό, το 
ευρωπαϊκό και το διεθνές περιβάλλον και η επεξεργασία 
πολιτικής και μέτρων για την βελτίωση του τεχνικού ελέγ¬ 
χου και την άσκηση της σχετικής ρυθμιστικής αρμοδιότη¬ 
τας του κράτους. 

- Η συνεργασία σε ευρωπαϊκό, διεθνές και διακρατικό 
επίπεδο για τα θέματα τεχνικού ελέγχου, η παροχή πλη¬ 
ροφοριών και η εκπροσώπηση του Υπουργείου στους 
αντίστοιχους οργανισμούς, η διεξαγωγή διαπραγματεύ¬ 
σεων και η επεξεργασία συμφωνιών σε ευρωπαϊκό, διε¬ 
θνές και διακρατικό επίπεδο. 

- Η συνεργασία με τις Ελληνικές δημόσιες αρχές που 
ασκούν άμεση ή έμμεση ρυθμιστική αρμσδιότητα στοντο- 
μέα και η εκπρσσώπηση τσυ Υπουργείου στις αντίστοιχες 
διμερείς ή πολυμερείς σχέσεις και συλλογικά όργανα. 

- Η επεξεργασία τσυ κανσνιστικού πλαισίσυ άσκησης 
της ρυθμιστικής αρμοδιότητας του κράτους στον τομέα 
του τεχνικού ελέγχου. 

- Η κατάρτιση προδιαγραφών οδηγιών καλής λειτουρ¬ 
γίας, και αντίστοιχων κανονιστικών διατάξεων, για τους 
φορείς που παρέχουν υπηρεσίες τεχνικού ελέγχου σε ότι 

αφορά τη συχνότητα των ελέγχων, την ποιότητα των πα¬ 
ρεχόμενων υπηρεσιών, τη διαφάνεια, την τεχνική επάρ¬ 
κεια και την πιστή εφαρμογή του ισχύοντος κανονιστικού 
πλαισίου, την οργάνωση και στελέχωση κοιτά κόστος πα¬ 
ροχής των υπηρεσιών τεχνικού ελέγχου. 

- Ο προγραμματισμός των τεχνικών ελέγχων οχημάτων 
για όλες τις κατηγορίες οχημάτων και η πληροφόρηση 
των υπόχρεων σε τεχνικούς ελέγχους οχημάτων». 

3. Στο Μέρος Α' Κεφάλαιο Β'του Π.Δ. 293/1999, μετά 
από το άρθρο 11 προστίθεται νέο άρθρο 11Α που έχει ως 
ακολούθως: 

«Αρθρο 11Α 

ΔΙΕΥΘΥΝΣΗ ΑΣΦΑΑΕΙΑΣ ΧΕΡΣΑΙΩΝ ΜΕΤΑΦΟΡΩΝ 

1. Η Διεύθυνση Ασφάλειας Χερσαίων Μεταφορών 
(ΔΑΧΜ) συγκροτείται από τα ακόλουθα τμήματα: 

α) Τμήμα Εποπτείας Κέντρων Τεχνικού Ελέγχου Οχη¬ 
μάτων (ΚΤΕΟ) 

β) Τμήμα Ασφάλειας Μέσων Σταθερής Τροχιάς 

γ) Τμήμα Ελεγκτών και πραγματογνωμόνων Οχημάτων. 

2. Οι αρμοδιότητες κάθε τμήματος έχουν ως εξής: 

Α) ΤΜΗΜΑ ΕΠΟΠΤΕΙΑΣ ΚΕΝΤΡΩΝ ΤΕΧΝΙΚΟΥ ΕΑΕΓ- 
ΧΟΥ ΟΧΗΜΑΤΩΝ 

- Ο έλεγχος τήρησης ποιότητας των παρεχόμενων υπη¬ 
ρεσιών των δημοσίων Κέντρων Τεχνικού Ελέγχου Οχημά¬ 
των (δημόσια ΚΤΕΟ) 

- Η εποπτεία και ο έλεγχος των ιδιωτικών Κέντρων Τε¬ 
χνικού Ελέγχου Οχημάτων (ιδιωτικά ΚΤΕΟ) 

- Η οργάνωση, γενική εποπτεία και έλεγχος του συστή¬ 
ματος της Κάρτας Ελέγχου Καυσαερίων (Κ.Ε.Κ.) του άρ¬ 
θρου 3 του Ν. 2052/1992 (94 Α) 

- Η εισήγηση χορήγησης αδειών ίδρυσης και λειτουρ¬ 
γίας ιδιωτικών Κέντρων Τεχνικού Ελέγχου Οχημάτων 
(ΚΤΕΟ) μέχριτη σύσταση και λειτουργία σε όλες τις περι¬ 
φέρειες αρμόδιων προς τούτο υπηρεσιών. 

Β) ΤΜΗΜΑ ΑΣΦΑΑΕΙΑΣ ΜΕΣΩΝ ΣΤΑΘΕΡΗΣ ΤΡΟΧΙΑΣ 

- Η διενέργεια τακτικών και έκτακτων επιθεωρήσεων για 
τη διαπίστωση της τήρησης των κανόνων ασφαλείας από 
τα μέσα σταθερής τροχιάς (σιδηρόδρομος, ΤΡΑΜ, ΜΕ¬ 
ΤΡΟ, ΗΣΑΠ) 

Γ) ΤΜΗΜΑ ΕΛΕΓΚΤΩΝ ΚΑΙ ΠΡΑΓΜΑΤΟΓΝΩΜΟΝΩΝ 
ΟΧΗΜΑΤΩΝ 

- Η διενέργεια ελέγχου και πραγματογνωμοσύνης σε 
οχήματα, οχήματα μεταφοράς επικίνδυνων εμπορευμά¬ 
των, ευπαθών προϊόντων, καθώς και σε περιπτώσεις ατυ¬ 
χημάτων σε μέσα σταθερής τροχιάς 

- Η πιστοποίηση πραγματογνωμόνων για τα αντικείμενα 
της προηγούμενης περίπτωσης». 


4. Στο εδάφιο β της παραγράφου 2 του άρθρου 18 του 
Π.Δ. 293/1999 προστίθεται εδάφιο ως εξής : 

«Η διεκπεραίωση θεμάτων που αφορούν το προσωπικό 
της Ολυμπιακής Αεροπορίας και του Ομίλου της, για τα 
οποία έχει αρμοδιότητα το Υπουργείο. 

5. Στο εδάφιο α της παραγράφου 2 του άρθρου 26 του 
Π.Δ. 293/1999 προστίθεται εδάφιο, ως εξής : 

«Η διεκπεραίωση θεμάτων που αφορούν το προσωπικό 
του Οργανισμού Τηλεπικοινωνιών Ελλάδος και των θυγα¬ 
τρικών εταιρειών αυτού, για τα οποία έχει αρμοδιότητα το 
Υπουργείο». 

6. Στις προβλεπόμενες, από τις διατάξεις της παρ. 2, 
περ. ατού άρθρου 31 του Π.Δ. 293/99 (Α'263), θέσεις του 
κλάδου ΠΕ Μηχανικών με βαθμό Διευθυντή προστίθεται 
μία (1) θέση, μειούμενης αντίστοιχα μίας (1) θέσης των 
ενιαίων βαθμών Δ έως Α του ιδίου κλάδου. 

7. Το άρθρο 43 (Μέρος Δεύτερο, Κεφάλαιο Γ) του Π.Δ. 
293/1999 τροποποιείται ως ακολούθως: 

α. Μετά την παράγραφο 5 προστίθεται νέα παράγρα¬ 
φος με αριθμό 6, ως εξής: 

«6. Διεύθυνση Ασφάλειας Χερσαίων Μεταφορών 

ΠΕ Μηχανικών 

α. Τμήμα Εποπτείας Κέντρων Τεχνικού Ελέγχου Οχη¬ 
μάτων 

ΠΕ Μηχανικών 

β. Τμήμα Ασφάλειας Μέσων Σταθερής Τροχιάς 

ΠΕ Μηχανικών 

γ. Τμήμα Ελεγκτών και Πραγματογνωμόνων Οχημάτων 

ΠΕ Μηχανικών» 

β. Οι επόμενες παράγραφοι, 6 έως και 22, του ίδιου άρ¬ 
θρου, αναριθμούνται σε 7 έως και 23». 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος διατάγμα¬ 
τος. 

Αθήνα, 22 Απριλίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




